pythainlp/thai-wiki-dataset-v3 huggingface dataset:
นกกระสาเบนนู

นกกระสาเบนนู (Bennu heron; )  เป็นนกกระสาขนาดใหญ่ที่สูญพันธุ์แล้วจากพื้นที่ที่ปัจจุบันคือสหรัฐอาหรับเอมิเรตส์ ซากของนกกระสาชนิดนี้มีอายุประมาณ 2700–1800 ปีก่อนสากลศักราช (before common era) ซึ่งตรงกับสมัยอุมม์ อัล-นาร์ เชื่อกันว่านกกระสานี้เป็นแรงบันดาลใจให้กับเทพเบนนูในเทวตำนานของอียิปต์ และเป็นที่มาของชื่อวิทยาศาสตร์
นกชนิดนี้มีขนาดใหญ่ เมื่ออาศัยซากที่พบ เป็นไปได้ว่ามีความสูงประมาณ 2 ม. และมีความกว้างเมื่อกางปีกถึง 2.7 ม. ซึ่งมีจะมีขนาดใหญ่กว่านกกระสาโกโลแอธ ซึ่งเป็นสปีชีส์นกกระสาขนาดใหญ่ที่สุดที่ยังมีชีวิตอยู่
== อ้างอิง ==
นกกระสาเบนนู
นกกระสาเบนนู
†
นกที่สูญพันธุ์แล้วในทวีปเอเชีย
การสูญพันธุ์สมัยโฮโลซีน
โกตบอบอด

โกตบอบอด (قطب آباد) เป็นเมืองและเมืองหลักในอำเภอโคร์ดียอน เทศมณฑลแจฮ์โรม จังหวัดฟอร์ส ประเทศอิหร่าน จากสำมะโน พ.ศ. 2549 เมืองนี้มีประชากร 7,476 คนใน 2,250 ครัวเรือน
==อ้างอิง==
เทศมณฑลแจฮ์โรม
เมืองในจังหวัดฟอร์ส
อำเภอโคร์ดียอน

อำเภอโคร์ดียอน (بخش کردیان) เป็นอำเภอในเทศมณฑลแจฮ์โรม จังหวัดฟอร์ส ประเทศอิหร่าน จากสำมะโน พ.ศ. 2549 อำเภอนี้มีประชากร 14,025 คนใน 3,391 ครัวเรือน อำเภอนี้มีเมืองเพียงเมืองเดียวคือโกตบอบอด และมีตำบลอยู่ 2 ตำบลคือตำบลแอแลวีเยและตำบลโกตบอบอด
== อ้างอิง ==
เทศมณฑลแจฮ์โรม
โคร์ดียอน
แรดขนยาวทิเบต

แรดขนยาวทิเบต (Tibetan woolly rhinoceros ; ) เป็นสปีชีส์ที่สูญพันธุ์แล้วในสกุล Coelodonta เป็นสัตว์พื้นถิ่นของหิมาลัยตะวันตก มีชีวิตอยู่ในตอนกลางของสมัยไพลโอซีน C. thibetana เป็นที่ทราบจากตัวอย่างต้นแบบแรก รหัส IVPP&nbsp;V15908 ซึ่งเป็นกะโหลกสมบูรณ์บางส่วนอันประกอบด้วยขากรรไกรล่างไม่สมบูรณ์ แต่ยังมีชุดฟันอยู่ครบ แรดชนิดนี้ถูกตั้งชื่อโดย Tao Deng, Xiaoming Wang, Mikael Fortelius, Qiang Li, Yang Wang, Zhijie J. Tseng, Gary T. Takeuchi, Joel E. Saylor, Laura K. Säilä and Guangpu Xie ใน ค.ศ. 2011
== วิวัฒนาการชาติพันธุ์ ==
ผู้ศึกษาได้ทำการวิเคราะห์วิวัฒนาการชาติพันธ์ของแรดห้าชนิดที่ยังมีชีวิตอยู่ และสิบสามชนิดที่สูญพันธุ์แล้ว และจัดทำคลาโดแกรมด้านล่าง โดยจัดให้ C. thibetana อยู่ในตำแหน่งฐาน (basal position) ของสกุลมันเอง
==อ้างอิง==
แรดสมัยไพลโอซีน
สัตว์ที่สูญพันธุ์แล้วในทิเบต
สัตว์เลี้ยงลูกด้วยนมสมัยไพลโอซีนในเอเชีย
แลพูอี

แลพูอี (لپوئي) เป็นเมืองในอำเภอแซร์ฆอน เทศมณฑลชีรอซ จังหวัดฟอร์ส ประเทศอิหร่าน จากสำมะโน พ.ศ. 2549 เมืองนี้มีประชากร 4,975 คน ใน 1,333 ครัวเรือน
==อ้างอิง==
เมืองในประเทศอิหร่าน
ตำบลแรฮ์แมทอบอด (จังหวัดฟอร์ส)

แรฮ์แมทอบอด (رحمت آباد) เป็นตำบลในอำเภอแซร์ฆอน เทศมณฑลชีรอซ จังหวัดฟอร์ส ประเทศอิหร่าน แบ่งออกเป็น 12 หมู่บ้าน จากสำมะโน พ.ศ. 2549 ตำบลนี้มีประชากร 6,597 คนใน 1,686 ครัวเรือน
== อ้างอิง ==
แรฮ์แมทอบอด
เทศมณฑลชีรอซ
ตำบลแซร์ฆอน

แซร์ฆอน (زرقان) เป็นตำบลในอำเภอแซร์ฆอน เทศมณฑลชีรอซ จังหวัดฟอร์ส ประเทศอิหร่าน แบ่งออกเป็น 12 หมู่บ้าน จากสำมะโน พ.ศ. 2549 ตำบลนี้มีประชากร 6,154 คนใน 1,464 ครัวเรือน
== อ้างอิง ==
แซร์ฆอน
เทศมณฑลชีรอซ
กระทรวงศึกษาธิการ (อัฟกานิสถาน)

กระทรวงศึกษาธิการอัฟกานิสถาน (د پوهني وزارت افغانستان, وزارت معارف افغانستان) เป็นกระทรวงในประเทศอัฟกานิสถาน มีหน้าที่กำหนดนโยบาย การบริหารจัดการองค์กรในสังกัด และการกำกับดูแลการศึกษาในประเทศอัฟกานิสถาน ตึกบัญชาการตั้งอยู่ในกรุงคาบูล รัฐมนตรีว่าการกระทรวงศึกษาธิการคนปัจจุบัน คือ นูร์รูลาห์ มูเนีย กระทรวงศึกษาธิการจัดทำรายงานประจำครึ่งปีเพื่อแจ้งให้สาธารณชนทราบถึงความก้าวหน้าของภาคการศึกษาในประเทศอัฟกานิสถาน
== อ้างอิง ==
กระทรวงในอัฟกานิสถาน
การศึกษาในอัฟกานิสถาน
กระทรวงศึกษาธิการ
กระทรวงชายแดนและกิจการชนเผ่า

กระทรวงชายแดนและกิจการชนเผ่า (د سرحدونو او قبایلو چارو وزارت, وزارت امور سرحدات، اقوام و قبایل) เป็นกระทรวงของรัฐบาลกลางอัฟกานิสถาน
== รัฐมนตรี ==
== อ้างอิง ==
กระทรวงในอัฟกานิสถาน
ชายแดนอัฟกานิสถาน
ชาติพันธุ์ในอัฟกานิสถาน
จารึกเตอลากาบาตู

จารึกเตอลากาบาตู (Telaga Batu inscription) เป็นจารึกสมัยอาณาจักรศรีวิชัยซึ่งถูกพบที่นครปาเล็มบัง จังหวัดสุมาตราใต้ ประเทศอินโดนีเซีย ในช่วงคริสต์ศตวรรษ 1950 และจัดแสดงที่พิพิธภัณฑสถานแห่งประเทศอินโดนีเซียในกรุงจาการ์ตา ตัวจารึกทำจากหินแอนดีไซต์ขนาดกว้าง 148 เซนติเมตร และสูง 118 เซนติเมตร ด้านบนประกอบด้วยหัวนาคเจ็ดหัว ด้านล่างมีร่องน้ำซึ่งสันนิษฐานว่าเป็นร่องให้น้ำที่เทรดลงบนตัวหินไหลลงมาระหว่างประกอบพิธี จารึกเขียนเป็นภาษามลายูเก่าด้วยอักษรปัลลวะ
== เนื้อหาและการตีความ ==
เนื้อหาในจารึกเตอลากาบาตูค่อนข้างยาวและมีหลายบรรทัด แต่ตัวอักษรที่ปรากฏบนจารึกหลายตัวสึกกร่อนและอ่านได้ยาก ซึ่งสันนิษฐานว่ามาจากการใช้งานในพิธีซึ่งคล้ายกับพระราชพิธีถือน้ำพระพิพัฒน์สัตยาดังระบุในจารึก อย่างไรก็ตาม เนื้อหาบางส่วนที่ยังสามารถอ่านและตีความได้จากบรรทัดที่ 3 ถึง 5 ถอดความได้ดังนี้
...kamu vanyakmamu, rājaputra, prostara, bhūpati, senāpati, nāyaka, pratyaya, hāji pratyaya, dandanayaka, ....murddhaka,tuhā an vatak, vuruh, addhyāksi nījavarna, vāsīkarana, kumaramatya, cātabhata, adhikarana, karmma...., kāyastha, sthāpaka, puhāvam, vaniyāga, pratisara, kamu marsī hāji, hulun hāji, wanyakmamu urang, niwunuh sumpah dari mangmang kamu kadaci tida bhakti di aku”...
ซึ่งแปลได้ว่า
"...พวกเจ้าทั้งหลาย ราชบุตรก็ดี องคมนตรีก็ดี เจ้าผู้ครองนครก็ดี เสนาบดีก็ดี ผู้นำชุมชนก็ดี ขุนนางก็ดี อุปราชก็ดี ผู้พิพากษาก็ดี [.... murddhaka] หัวหน้าคนงานก็ดี คนงานก็ดี หัวหน้าคนงานชั้นผู้น้อยก็ดี ช่างทำอาวุธก็ดี อำมาตย์ชั้นผู้น้อยก็ดี ทหารก็ดี ข้าราชการก็ดี [karmma ...] เจ้าหน้าที่ปกครองท้องถิ่นก็ดี สถาปนิกก็ดี นายเรือก็ดี พ่อค้าวานิชก็ดี บ่าวไพร่แลทาสขององค์กษัตริย์ก็ดี พวกเจ้าจักต้องตายด้วยฤทธิ์คำสาบานของเจ้าหากคิดคดทรยศต่อข้า"
ในงานเขียนของเย. เค. กัสปาริส (en) นักวิชาการด้านทวีปเอเชียชาวดัตช์ระบุว่าอาชีพที่ระบุในจารึกนี้ถูกมองว่ามีโอกาสก่อกบฏต่อเจ้าผู้ครองอาณาจักรศรีวิชัย เพื่อป้องกันมิให้เกิดการกบฏ เจ้าผู้ครองอาณาจักรจึงดำริว่าการบังคับให้อาชีพเหล่านี้สาบานตนแสดงความจงรักภักดีโดยใช้คำสาป
จารึกฉบับนี้ยังเป็นหลักฐานที่เก่าแก่ที่สุดชิ้นหนึ่งที่ไล่เรียงรายชื่อตำแหน่งและอาชีพที่สำคัญ นักประวัติศาสตร์บางคนเชื่อว่าเนื่องจากรายชื่ออาชีพค่อนข้างซับซ้อนและละเอียด จารึกฉบับนี้น่าจะอยู่เฉพาะในเมืองหลวงเท่านั้น และลงความเห็นว่าศาลหลวงของอาณาจักรศรีวิชัยน่าจะตั้งอยู่ในปาเล็มบัง อย่างไรก็ตาม นักประวัติศาสตร์บางคนลงความเห็นว่าจารึกคำสาปนี้ไม่น่าจะอยู่ในศาลหลวง เนื่องจากจารึกฉบับนี้มีคำสาปสำหรับผู้ที่ก่อกำเริบต่อ เกอดาตูอัน หรือเจ้าผู้ครองนครอยู่ด้วย
== ดูเพิ่ม ==
จารึกเกอดูกันบูกิต
จารึกโกตากาปูร์
จารึกตาลังตูโว
== อ้างอิง ==
จารึกในประเทศอินโดนีเซีย
จารึกภาษามลายู
อาณาจักรศรีวิชัย
บารอเนสตูปูตูปู วาเออา

ตูโปอูตาปูกีโอปูโลตู ตูปูตูปู วาเออา, เดอะออนนะระเบิล บารอเนส ตูปูตูปู โอปูโลตู วาเออาแห่งโฮอูมา หรือเดิม มาอาฟูโอตูกูอีอาลาฮี (Baroness Tuputupu Vaea) เกิดเมื่อวันที่ 14 ตุลาคม ค.ศ. 1928 ณ ประเทศตองงา เป็นบุตรีคนโตในโซซาเอีย เลาซีอี ซึ่งเป็นมาอะฟูโอตูกูอีเอาลาฮีที่ 7 และภรรยาชองเขา อะเนากี เฮซีนา มาฟีเลโอ เธอสมรสกับบารอนวาเออา อดีตนายกรัฐมนตรีตองงา มีบุตร 7 คน 1 ในนั้นคือ สมเด็จพระราชินีนานาซีเปาอู ตูกูอาโฮ สมเด็จพระบรมราชินีในสมเด็จพระราชาธิบดีตูโปอูที่ 6 และเป็นพระอัยยิกา (ยาย) ใน เจ้าชายตูโปอูโตอา อูลูกาลาลา
บารอเนสตูปูตูปู วาเออา ถึงแก่กรรมลงเมื่อวันที่ 29 กรกฎาคม ค.ศ. 2021 สิริอายุ 92 ปี
==พงศาวลี==
== อ้างอิง ==
ชาวตองงา
วีเมนเอมพาวเวอร์เมนต์ลีก

วีเมนเอมพาวเวอร์เมนต์ลีก (; Women Empowerment League) หรือเรียกอย่างย่อว่าวีลีก (; WE League) หรือ โยกิโบ วีลีก (Yogibo WE League) ตามชื่อผู้สนับสนุน เป็นลีกฟุตบอลหญิงระดับสูงสุดในประเทศญี่ปุ่น เริ่มแข่งขันฤดูกาล 2021–22 เป็นฤดูกาลแรก ซึ่งเป็นการแข่งขันฟุตบอลหญิงระดับอาชีพอย่างเต็มรูปแบบครั้งแรกในประเทศญี่ปุ่น
== ประวัติ ==
เมื่อวันที่ 3 มิถุนายน ค.ศ. 2020 สมาคมฟุตบอลญี่ปุ่น (เจเอฟเอ) ประกาศว่าจะตั้งวีลีกให้เป็นลีกฟุตบอลหญิงระดับอาชีพ ในขณะที่นาเดชิโกะลีกเดิมซึ่งเป็นลีกระดับกึ่งอาชีพจะลดระดับลงไปเป็นลีกระดับสองในฤดูกาล 2021–22 โดยมีคิกูโกะ โอกาจิมะ อดีตนักฟุตบอลหญิงทีมชาติญี่ปุ่นซึ่งประกอบธุรกิจในสหรัฐเป็นประธานวีลีกคนแรก
สโมสรจำนวน 17 สโมสรสมัครเข้าแข่งขันวีลีกฤดูกาลแรก โดยวีลีกจะคัดเลือก 8–10 สโมสรเข้าแข่งขันในฤดูกาลแรก ผลการคัดเลือกประกาศเมื่อวันที่ 15 ตุลาคม ค.ศ. 2020 โดยมีสโมสรเข้าแข่งขันฤดูกาลแรกจำนวน 11 สโมสร โดย 7 สโมสรในจำนวนนี้เป็นสโมสรสมทบของสโมสรในเจลีก
== รูปแบบการแข่งขัน ==
วีลีก ฤดูกาล 2021–22 จะจัดให้ทั้ง 11 ทีมแข่งขันแบบพบกันหมดและเหย้า-เยือน และจะแข่งขันในช่วงฤดูหนาวในลักษณะเดียวกับลีกฟุตบอลในยุโรป ไม่มีการตกชั้นจากวีลีกลงไปยังนาเดชิโกะลีก อย่างไรก็ตาม สโมสรจากนาเดชิโกะลีกอาจจะเลื่อนชั้นขึ้นไปยังวีลีกในช่วงฤดูกาลแรก ๆ ได้เพื่อให้จำนวนสโมสรครบตามต้องการ
แต่ละสโมสรต้องมีผู้เล่นอย่างน้อย 5 คนที่ทำสัญญาเป็นนักฟุตบอลอาชีพโดยไม่จำกัดเงินเดือน นอกจากนี้วีลีกยังเปิดโอกาสให้ผู้เล่นต่างชาติเข้าแข่งขันได้ เจเอฟเอจะสนับสนุนเงินเดือนสำหรับผู้เล่นจากชาติอาเซียน ในขณะที่วีลีกจะสนับสนุนเงินเดือนสำหรับผู้เล่นจากชาติอื่น วีลีกพยายามดึงดูดผู้เล่นจากทีมชาติหญิงที่ทำผลงานได้ดีเช่นฝรั่งเศส เยอรมนี เนเธอร์แลนด์ และสหรัฐ และยังสนับสนุนค่าใช้จ่ายอื่น ๆ ที่จำเป็น เช่น ล่ามแปลภาษา เป็นต้น
== สโมสร ==
===ฤดูกาล 2021–22===
สโมสร 11 สโมสรที่เข้าแข่งขันในฤดูกาล 2021–22 ซึ่งเป็นฤดูกาลแรกได้แก่
== อ้างอิง ==
 
ฟุตบอลหญิงลีกสูงสุด
ลีกกีฬาในประเทศญี่ปุ่น
ลีกกีฬาอาชีพในประเทศญี่ปุ่น
ฟุตบอลหญิงในประเทศญี่ปุ่น
ไก่ขอทาน

ไก่ขอทาน หรือ เจี้ยวฮว่าจี  เป็นอาหารจีนชนิดหนึ่งประเภทไก่ยัดไส้ ถูกห่อหุ้มด้วยดินเหนียวและใบบัว(หรือจะใช้ใบตองหรือใบไผ่แทนก็ได้) และอบอย่างช้าโดยใช้ไฟอ่อน ๆ การตระเตรียมส่วนเดียวอาจใช้เวลานานถึงหกชั่วโมง แม้ว่าอาหารจานนี้จะถูกปรุงด้วยดินเหนียวแบบดั้งเดิม แต่สูตรอาหารก็ถูกวิวัฒนาการขึ้น เพื่อความสะดวกและความปลอดภัย ซึ่งมักจะอบด้วยแป้งโด ถุงอบความร้อน หม้ออบเซรามิก หรือเตาอบลมร้อน
==ต้นกำเนิด==
ไก่ขอทานเป็นอาหารยอดนิยมมากในประเทศจีน โดยมีหลายภูมิภาคที่อ้างว่ามาจากของตนเอง ผู้เชี่ยวชาญส่วนใหญ่ยอมรับว่าอาหารนี้มีต้นกำเนิดจากหางโจว
==อ้างอิง==
อาหารจีน
หุยกัวโร่ว

หุยกัวโร่ว หรือ เนื้อหมูผัดซ้ำ  เป็นอาหารจีนจากเสฉวน ส่วนผสมของอาหารจานนี้ประกอบไปด้วยเนื้อหมูที่ถูกนำไปเคี่ยวต้ม หั่นเป็นชื้น ๆ และนำไปผัด โดยปกติจะผัดด้วยผักต่าง ๆ เช่น ผักกาด พริกหยวน หัวหอมหรือต้นหอม และซอสซึ่งอาจจะรวมไปถึงเหล้าจีนซึ่งมาจากเช่าซิง ซอสฮอยซิน ซีอิ๊ว น้ำตาล ขิง พริกขี้หนู และซอสเต้าเจี้ยวเถียนเมี่ยนเจี้ยง
อาหารจานนี้มักมีความเกี่ยวข้องกับหยานเจียนโร่ว  ซึ่งมีรสชาติค่อนข้างจะดูคล้ายกันกับฮุ่ยกั๋วโร่ว แต่ด้วยขั้นตอนการปรุงอาหารที่ต่างกันออกไป
อาหารจีน
ออคโทพาร์ทแทรเวเลอร์

ออคโทพาร์ทแทรเวเลอร์ ( Octopath Traveler) เป็นวิดีโอเกมแนวเล่นตามบทบาท พัฒนาและจัดจำหน่ายโดยสแควร์เอนิกซ์ ตัวเกมวางจำหน่ายบนนินเท็นโด สวิตช์ ในเดือนกรกฎาคม 2018 สำหรับไมโครซอฟท์ วินโดวส์ ในเดือนมิถุนายน 2019 สำหรับสตาเดีย ในเดือนเมษายน 2020 และสำหรับเอกซ์บอกซ์วัน ในเดือนมีนาคม 2021 ตัวเกมทำยอดขายมากกว่า 2.5 ล้านชุดทั่วโลกภายในเดือนกุมภาพันธ์ 2021 และได้รับกระแสเชิงบวกจากนักวิจารณ์ โดยจุดที่ถูกชมเชยมากที่สุดคือกราฟิกและรูปแบบศิลปะ ตัวเกมยังมีเกมภาคก่อนในชื่อ ออคโทพาร์ทแทรเวเลอร์: แชมเปียนส์ออฟเดอะคอนติเนนต์ เปิดตัวสำหรับ Android และ iOS วางจำหน่ายในปี 2020 ในญี่ปุ่น ตามมาด้วยการเปิดตัวทั่วโลกในปี 2022 ส่วนภาคต่อ ออคโทพาร์ทแทรเวเลอร์ II มีกำหนดวางจำหน่ายทั่วโลกสำหรับ นินเท็นโด สวิตช์, เพลย์สเตชัน 4, เพลย์สเตชัน 5 และ วินโดวส์ ในวันที่ 24 กุมภาพันธ์ 2023
== การพัฒนาและวางจำหน่าย ==
โปรเจ็กต์นี้เริ่มต้นโดยโปรดิวเซอร์ Masashi Takahashi และ Tomoya Asano ซึ่งก่อนหน้านี้เป็นหัวหน้าผู้พัฒนาเกม Bravely Default และ  End Layer บนเครื่องนินเท็นโด 3ดีเอส บริษัท Acquire ได้รับเลือกให้เป็นหุ้นส่วนในการพัฒนาเกมโดยอิงจากงานก่อนหน้านี้ของพวกเขาในชุดเกม What Did I Do to Deserve This, My Lord? ในระหว่างขั้นตอนการพัฒนา ตัวเลือกกราฟิกต่าง ๆ เช่น ความลึก ความละเอียด ความอิ่มตัว ตลอดจนคุณลักษณะอื่น ๆ เช่น น้ำควรเป็นพิกเซลหรือเหมือนจริงในภาพถ่าย จะถูกนำมาพิจารณาเพื่อให้รูปลักษณ์ "ความละเอียดสูง-สองมิติ" สมบูรณ์แบบ ตัวละครหลักทั้งแปดตัว ชายสี่คนและหญิงสี่คน ได้รับเลือกให้มีความหลากหลายในปาร์ตี้ ตัวละครทั้งหมดมีคลาสที่แตกต่างกัน และการออกแบบตัวละคร เช่นเดียวกับคำสั่งแบบฟีลด์ คอมมานด์ ขึ้นอยู่กับอาชีพที่แตกต่างกันในยุโรปสมัยกลาง
ออคโทพาร์ทแทรเวเลอร์ ได้รับการประกาศเปิดตัวในวันที่ 13 มกราคม 2017 ภายใต้ชื่อ 'โปรเจ็กต์ออคโทพาร์ทแทรเวเลอร์ เดโมแรกของเกมถูกปล่อยบนนินเท็นโดอีช็อปในวันที่ 13 กันยายน 2017 โดยสำหรับเดโม Olberic และ Primrose ได้รับเลือกให้เป็นตัวเอกเนื่องจากเรื่องราวของพวกเขาเริ่มต้นในที่ที่คล้ายคลึงกัน และนักพัฒนาต้องการให้ผู้คนสามารถรับตัวละครอื่นหลังจากที่เอาชนะเรื่องราวได้ เดโมตัวที่สองถูกปล่อยในวันที่ 14 มิถุนายน 2018 โดยรวมการปรับแต่งและการปรับปรุงต่าง ๆ ที่รวบรวมจากการสำรวจผู้เล่น พร้อมด้วยตัวละครที่เล่นได้ทั้งหมดแปดตัวและยังสามารถถ่ายโอนข้อมูลและเซฟเกมไปยังเกมตัวเต็มได้ เดโมตัวที่สองประกอบด้วยแชปเตอร์แรกของเนื้อเรื่องของตัวละครแต่ละตัว โดยบางพื้นที่ถูกปิดกั้นไม่ให้ผู้เล่นเข้าถึง และยังมีเวลาเล่นจำกัดเพียงสามชั่วโมง ตัวเกมวางจำหน่ายทั่วโลกในวันที่ 13 กรกฎาคม 2018 โดยตัวเกมแบบสเปเชียลอีดีชันที่มีเพลงประกอบเกม แบบจำลองสกุลเงินในเกม หนังสือป๊อปอัป และแผนที่จำลองของ Orsterra ก็ออกวางจำหน่ายในวันเดียวกัน
ตัวเกมวางจำหน่ายสำหรับไมโครซอฟท์ วินโดวส์ในวันที่ 7 มิถุนายน 2019 เกมภาคก่อนสำหรับแอนดรอยด์และไอโอเอส ชื่อ ออคโทพาร์ทแทรเวเลอร์: แชมเปียนส์ออฟเดอะคอนติเนนต์ เดิมมีกำหนดวางจำหน่ายในญี่ปุ่นในปี 2019 แต่ถูกเลื่อนออกไปเป็นปี 2020. ตัวเกมเวอร์ชันสตาเดียวางจำหน่ายในวันที่ 28 เมษายน 2020 ตัวเกมวางจำหน่ายสำหรับเอกซ์บอกซ์วันในวันที่ 25 มีนาคม 2021 และถูกเพิ่มในบริการเอกซ์บอกซ์เกมพาสในวันเดียวกัน จากข้อมูลของ Takahashi จะไม่มีการวางแผนทำเนื้อหาที่สามารถดาวน์โหลดได้หรือการอัปเดตเนื้อหาหลังวางจำหน่ายขนาดใหญ่อื่น ๆ สำหรับเกม
==รางวัล==
== หมายเหตุ ==
== อ้างอิง ==
วิดีโอเกมที่ออกวางจำหน่ายในปี พ.ศ. 2561
เกมสำหรับนินเท็นโดสวิตช์
เกมสำหรับวินโดวส์
เกมสำหรับสตาเดีย
เกมสำหรับเอกซ์บอกซ์วัน
วิดีโอเกมที่พัฒนาขึ้นในประเทศญี่ปุ่น
วิดีโอเกมแฟนตาซี
คาร์เมโล เฮย์ส

คริสเตียน บริกแฮม (Christian Brigham, 1 สิงหาคม ค.ศ. 1994) เป็นนักมวยปล้ำอาชีพชาวอเมริกันที่รู้จักในวงการมวยปล้ำอิสระในนาม คริสเตียน แคสโนวา (Christian Casanova) และได้เซ็นสัญญากับ WWE ในนาม คาร์เมโล เฮยส์ (Carmelo Hayes) เป็นแชมป์ NXT
==ผลงาน==
Beyond Wrestling
* Pride of New England Tournament for Tomorrow (2019)
Chaotic Wrestling
* Chaotic Wrestling Heavyweight Championship (2 times)
* Chaotic Wrestling New England Championship (1 time)
* Chaotic Wrestling Tag Team Championship (1 time)
* Twelfth Triple Crown Champion
Liberty States Pro Wrestling
* Liberty States Heavyweight Championship (1 time)
Limitless Wrestling
* Limitless Wrestling World Championship (1 time)
* Vacationland Cup (2020)
Lucky Pro Wrestling
* LPW Tag Team Championship (1 time) – with Elia Markopoulos
Pro Wrestling Illustrated
* Ranked No. 77 of the top 500 singles wrestlers in the PWI 500 in 2022
Northeast Championship Wrestling
* NCW New England Championship (1 time)
Northeast Wrestling
* NEW Live Championship (1 time)
WWE
* NXT Championship (1 time)
* NXT North American Championship (2 times)
* NXT Cruiserweight Championship (1 time, final)
* NXT Breakout Tournament (2021)
==อ้างอิง==
==แหล่งข้อมูลอื่น==
นักมวยปล้ำอาชีพชาวแอฟริกันอเมริกัน
นักมวยปล้ำอาชีพชาวอเมริกัน
วัดตะเฆ่

วัดตะเฆ่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลม่วงงาม อำเภอเสาไห้ จังหวัดสระบุรี
วัดตะเฆ่ตั้งวัดเมื่อ พ.ศ. 2246 ตรงกับต้นแผ่นดินพระเจ้าเสือ มีเรื่องเล่ากันว่าเป็นวัดที่เชื้อพระวงศ์สร้างขึ้น มีหลักฐานบางอย่างที่ปรากฎมีอยู่ในเจดีย์ นามว่า ธรรมจินดามเหสี วัดนี้จึงได้มีนามว่า วัดธรรมจินดา เดิมมีรูปจระเข้ปูนปั้นอยู่คู่หนึ่งอยู่สองข้างทางเดินจากแม่น้ำป่าสัก หน้าอุโบสถชาวบ้านจึงเรียกว่า "วัดตะเฆ่" ซึ่งเพี้ยนมาจากจระเข้ บ้างก็กล่าวว่าเดิมวัดนี้เคยมีตะเข้อยู่คู่หนึ่ง ซึ่งตะเข้หรือตะเฆ่ในที่นี้หมายถึงแม่แรงหรือเครื่องทุ่นแรงชนิดหนึ่งที่ใช้สำหรับลากของหนัก นอกจากนี้ชาวบ้านยังเรียกอีกชื่อหนึ่งว่า วัดนอก  วัดได้รับพระราชทานวิสุงคามสีมาเมื่อวันที่ 30 มกราคม พ.ศ. 2514
พื้นที่ตั้งวัดเป็นที่ราบอยู่ริมแม่น้ำแควป่าสัก อาคารเสนาสนะต่าง ๆ มีอุโบสถกว้าง 6.50 เมตร ยาว 10.50 เมตร สร้างเมื่อ พ.ศ. 2522 ศาลาการเปรียญกว้าง 16 เมตร ยาว 18 เมตร สร้างเมื่อ พ.ศ. 2500 หอสวดมนต์กว้าง 9.20 เมตร ยาว 13.20 เมตร สร้าง พ.ศ. 2525 เมตร และฌาปนสถาน สำหรับปูชนียวัตถุมี พระประธานในอุโบสถและมีรอยพระพุทธบาทจำลอง เจดีย์เก่า จำนวน 2 องค์ ตั้งบนฐานไพทีวางตัวตามแนวแกนทิศตะวันออก ตะวันตก องค์หนึ่งเป็นเจดีย์เป็นเจดีย์ทรงระฆังที่มีแผนผังเป็นรูปสี่เหลี่ยมย่อมุมไม้ยี่สิบ ส่วนอีกองค์มีแผนผังเป็นรูปสี่เหลี่ยมย่อมุมไม้สิบสอง ยังปรากฏเจดีย์บริวารขนาดเล็กตั้งอยู่บนฐานไพทีเดียวกันอีกจำนวน 5 องค์ และมีกำแพงล้อมลอบฐานไพที
==อ้างอิง==
โบราณสถานในจังหวัดสระบุรี
ตะเฆ่
วัดป่าสักคำ

วัดป่าสักคำ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านใหม่ อำเภอเมืองพะเยา จังหวัดพะเยา ที่ดินของวัดมีจำนวน 7 ไร่ 11.6/10 ตารางวา ตามโฉนดที่ดินเลขที่ 52945
วัดป่าสักคำมีพระธาตุ ชาวบ้านสมัยโบราณเรียกว่า ม่อนเวียงปู่ล่าม, พระธาตุดอยม่อน หรือ พระธาตุจอมก๊อ ตามแต่จะเรียก พระธาตุอาจสร้างในสมัยพ่อขุนจอมธรรม พ่อขุนเจืองธรรมิกราช หรือพ่อขุนงำเมือง จนกระทั่งวัดแห่งนี้ได้ล่มสลายเป็นวัดร้างมานาน แล้วหลายร้อยปีที่ผ่านมา มีพระสงฆ์มาธุดงค์จำพรรษา จึงได้ปรับปรุงพัฒนาวัด เพิ่งตั้งเป็นวัดเมื่อวันที่ 31 มีนาคม พ.ศ. 2554
อาคารเสนาสนะที่สร้างแล้ว คือ ศาลาการเปรียญ กุฏิสงฆ์ 14 หลัง วิหาร พระธาตุเจดีย์ โดยกุฏิรับรองห้องที่ 2 ซึ่งตั้งอยู่ทางทิศตะวันออกใกล้กับองค์พระธาตุ เห็นภาพเงาขององค์พระธาตุส่องลอดฝาประตูห้องหน้ากุฏิเข้ามาภายในกุฏิ เห็นเงาองค์พระธาตุกลับหัวและเป็นภาพเหมือนจริงทุกอย่าง ซึ่งปรากฏการณ์นี้เกิดจากการหักเหของแสง นับว่าองค์พระธาตุวัดป่าสักคำ เป็น 1 ใน 3 ของภาคเหนือ และเป็น 1 ใน 6 ของประเทศไทย ที่มีการเกิดเงาเช่นนี้
==อ้างอิง==
ป่าสักคำ
เขตซือเหมา

เขตซือเหมา  เดิมชื่อ เขตชุ่ยยฺหวิน  เป็นเขตหนึ่งภายใต้การปกครองของนครระดับจังหวัดผูเอ่อร์ มณฑลยูนนาน สาธารณรัฐประชาชนจีน เป็นศูนย์กลางการปกครองของจังหวัดผูเอ่อร์ เดิมทีทั้งซือเหมาและบริเวณโดยรอบในจังหวัดผูเอ่อร์มีบทบาทสำคัญในการค้าขายชาระหว่างยูนนาน ทิเบต และอินเดีย โดยมีเมืองซือเหมาเป็นปลายทางหรือจุดเริ่มต้นสำหรับการขนส่งชาของขบวนคาราวานล่อ ขึ้นไปทางเหนือสู่ต้าหลี่ ลี่เจียง และลาซา ปัจจุบัน ชายังคงเป็นพืชผลและผลิตภัณฑ์หลักของภูมิภาค
ในปี 2007 นครซือเหมา (思茅市) ได้เปลี่ยนชื่อเป็นนครผูเอ่อร์ (普洱市) การเปลี่ยนชื่อนี้ส่งผลต่อขนาดพื้นที่การผลิตชาผูเอ่อร์ (普洱)
== เขตการปกครอง ==
ปัจจุบันเขตซือเหมาแบ่งออกเป็น 1 แขวง 4 เมือง และ 2 ตำบลชาติพันธุ์
1 แขวง
* แขวงซือเหมา (思茅街道)
4 เมือง
* เมืองหนานผิง (南屏镇)
* เมืองอี่เซี่ยง (倚象镇)
* เมืองซือเหมาก่าง (思茅港镇)
* เมืองลิ่วชุ่น (六顺镇)
2 ตำบลชาติพันธุ์
* ตำบลชนชาติอี๋และไท หลงถัน (龙潭彝族傣族乡)
* ตำบลชนชาติอี๋ ยฺหวินเซียน (云仙彝族乡)
== การขนส่ง ==
ท่าอากาศยานผูเอ่อร์ซือเหมา (IATA: SYM, ICAO: ZPSM)
== อ้างอิง ==
== แหล่งข้อมูลอื่น ==
เว็บไซต์ทางการของเขตซือเหมา 
ผูเอ่อร์
เก็ง โฮชิโนะ

เก็ง โฮชิโนะ (; เกิด 28 มกราคม ค.ศ. 1981) เป็นนักร้อง นักแสดง และนักเขียนชายชาวญี่ปุ่น โฮชิโนะมีชื่อเสียงจากบทแสดงนำละครโทรทัศน์ญี่ปุ่นเรื่อง ฉันแต่งงานเป็นอาชีพ ซึ่งนั่นทำให้เพลงประกอบละครโทรทัศน์ที่เขาเขียนให้ "โคอิ" เป็นที่รู้จักด้วยเช่นกัน
== ประวัติ ==
โฮชิโนะเกิดในวันที่ 28 มกราคม ค.ศ. 1981 ในเมืองวาราบิ จังหวัดไซตามะ ประเทศญี่ปุ่น ในปี 2000 โฮชิโนะมีผลงานเพลงครั้งแรกกับอัลบั้มที่ 1 "บากะ โนะ อูตะ " ก่อนหน้าที่เขากับเพื่อน ๆ ได้ร่วมกันตั้งวงดนตรีบรรเลง (Instrumental band) ที่ชื่อ "ซาเกะร็อค (SAKEROCK)" ในปี 2000 หลังพวกเขาจบการศึกษาในระดับชั้นมัธยมศึกษาตอนปลาย โดยโฮชิโนะมีมาริมบาและกีตาร์เป็นเครื่องดนตรีหลักของเขา ภายหลังโฮชิโนะได้ให้สัมภาษณ์กับสื่อวงการบันเทิงญี่ปุ่น นาตาลี ว่าเขามองตนเองเป็น "นักเขียนดนตรี" มากกว่าการเป็น "นักร้อง" และเสียงร้องในเพลงหรือดนตรีของเขานั้นเป็นสิ่งที่ไม่จำเป็น ตั้งแต่การตั้งวงจนถึงการยุบวงในปี 2015 ซาเกะร็อคได้ออกผลงานเพลงถึง 10 อัลบั้ม และโฮชิโนะได้ร่วมแสดงคอนเสิร์ตครั้งสุดท้ายในฐานะสมาชิกของวงซาเกะร็อคในวันที่ 2 มิถุนายน 2015 โดยต่อมาในเดือนธันวาคมปีเดียวกัน โฮชิโนะได้ออกผลงานเพลงในฐานะศิลปินเดี่ยวของเขา "เยลโล่ แดนเซอร์ " อัลบั้มที่ 4 ของเขา เพลง "ซัน " เป็นเพลงที่ได้รับความนิยมมากที่สุด โดยผลตอบรับนั้นดีกว่าที่โฮชิโนะได้คาดหวังไว้
ต่อมาในเดือนตุลาคม 2016 หลังจากที่โฮชิโนะได้รับบทนำแสดงในละครโทรทัศน์ญี่ปุ่นเรื่อง ฉันแต่งงานเป็นอาชีพ เขาได้เขียนเพลงประกอบ "โคอิ " ให้กับละครโทรทัศน์เรื่องเดียวกันที่เขาเล่น โดยมีท่าเต้น "โคอิแดนซ์ " ที่ยูอิ อารางากิ หนึ่งในนักแสดงนำเต้นช่วงท้ายเรื่องของแต่ละตอนนั้นเป็นเอกลักษณ์และกลายเป็นปรากฏการณ์ทางสังคมในญี่ปุ่น จากกระแสดังกล่าวยังทำให้เอกอัครราชทูตสหรัฐฯ แคโรไลน์ เคนเนดี อัปโหลดคลิปวิดีโอเต้นโคอิแดนซ์ พร้อมกับเจ้าหน้าที่ทางการทูตลงบนช่องยูทูบอย่างเป็นทางการของสถานเอกอัครราชทูตสหรัฐอเมริกาประจำญี่ปุ่น นั่นทำให้โฮชิโนะเป็นที่นิยมอย่างกว้างขวาง และทำให้กลุ่มนักเต้นในชื่อ "เอเลฟเว่น เพลย์ (ELEVENPLAY)" ซึ่งปรากฏในวิดีโอประชาสัมพันธ์ซิงเกิล (Promotional Video) "โคอิ" และเต้นท่า "โคอิแดนซ์" ได้รับความนิยมตามไปด้วย
ในเดือนมิถุนายน 2017 โฮชิโนะประกาศว่าเขาจะออกซิงเกิลใหม่ในรอบ 10 เดือนหลังจากเพลง โคอิ ประสบความสำเร็จเป็นอย่างมากในชื่อ "แฟมมิลี่ ซอง " ซึ่งจะเป็นเพลงประกอบของละครโทรทัศน์ที่ออกอากาศทางสถานีโทรทัศน์นิปปอนทีวี "คาโฮโกะ คุณหนูโลกสวย" ซึ่งเป็นครั้งแรกที่เขาได้เขียนเพลงแนวโซล และต่อมาในเดือนกุมภาพันธ์ 2018 กับเพลง "โดราเอมอน" และ "โคโกะ นิ อิไน อานาตะ เอะ " ได้เป็นเพลงประกอบภาพยนตร์เรื่อง "โดราเอมอน ตอน เกาะมหาสมบัติของโนบิตะ" ต่อมาในเดือนธันวาคมในปีเดียวกัน โฮชิโนะได้ออกอัลบั้มที่ 5 ของเขาในชื่อ "Pop Virus" หลังจากอัลบั้มที่ 4 ในปี 2015 และในเดือนกุมภาพันธ์ 2019 เพลง "ป๊อป ไวรัส" ของโฮชิโนะได้ถูกเพิ่มเข้าไปในระบบเล่นเพลงในเกมเดธสแตรนดิง ถัดมาในเดือนกันยายน เพื่อเป็นการเฉลิมฉลองการออกอากาศโดราเอมอนที่ฉายบนโทรทัศน์ปีที่ 40 เพลง "โดราเอมอน" ของโฮชิโนะได้รับเลือกให้เป็นเพลงเปิดของโดราเอมอนฉบับการ์ตูนทีวี
ในวันที่ 19 พฤษภาคม 2021 ทั้งโฮชิโนะและยูอิ อารางากิได้ประกาศว่าพวกเขาทั้งสองได้วางแผนที่จะแต่งงานกัน
== ผลงานเพลง ==
=== สตูดิโออัลบั้ม ===
== คอนเสิร์ตทัวร์ ==
== ผลงานการแสดง ==
=== ละครโทรทัศน์ ===
=== ภาพยนตร์ ===
== รางวัล ==
== อ้างอิง ==
บุคคลที่เกิดในปี พ.ศ. 2524
บุคคลที่ยังมีชีวิตอยู่
บุคคลจากจังหวัดไซตามะ
นักร้องชายญี่ปุ่น
นักแสดงชายชาวญี่ปุ่น
โบ้โบ้จี้

โบ้โบ้จี้ (ဘိုးဘိုးကြီး, Bo Bo Gyi, ; , ในไทยนิยมเรียก โบโบยี) โดยธรรมเนียมเป็นคำเรียกเทพเจ้า (นะ) ที่เป็นเทพารักษ์ประจำวัดหรือพระเจดีย์ในศาสนาพุทธแบบพม่า โดยทั่วไปนิยมสร้างรูปเคารพโบ้โบ้จี้เป็นรูปเคารพชายสูงวัยขนาดเท่าบุคคล สวมเครื่องประดับศีรษะ บางครั้งถือไม้เท้าเพื่อย้ำถึงความอาวุโส เครื่องสักการะที่นิยมคือผ้าและโลนจี ศาลบูชาโบ้โบ้จี้นั้นสามารถพบได้ทั่วไปในประเทศพม่า และบางศาลเป็นที่นิยมสักการะมากกว่าที่อื่น เช่น ศาลโบ้โบ้จี้ที่ชเวยองบิน เป็นที่นิยมในหมู่ผู้ซื้อรถใหม่ซึ่งมักนำรถยนต์ใหม่ที่พึ่งซื้อไปขอพรให้ดวงวิญญาณของโบ้โบ้จี้คุ้มครอง
ในคนไทย โบ้โบ้จี้มักเป็นที่รู้จักในชื่อ เทพทันใจ และนับถือสักการะในฐานะเทพเจ้าที่ช่วยดลบันดาลคำขอต่าง ๆ ได้
==ระเบียงภาพ==
==อ้างอิง==
นะ (วิญญาณ)
วัฒนธรรมพม่า
วัดพระธาตุดอยน้อย (จังหวัดเชียงใหม่)

วัดพระธาตุดอยน้อย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอยหล่อ อำเภอดอยหล่อ จังหวัดเชียงใหม่
==ประวัติ==
วัดพระธาตุดอยน้อยสร้างโดยพระนางจามเทวี เมื่อครั้งเสด็จมาครองเมืองลำพูน พ.ศ. 1201 ตามคำเชิญของสุเทวฤๅษี ทรงสร้างเจดีย์เพื่อประดิษฐานพระบรมสารีริกธาตุ ต่อมาเมื่อ พ.ศ. 1997 ได้ค้นพบตำนานพระเจดีย์ของพระนางจามเทวีซึ่งองค์พระเจดีย์ในขณะนั้นปรักหักพังเหลือแต่ฐานจึงได้ปฏิสังขรณ์ใหม่ และให้ช่างทำจารึกเรื่องการปฏิสังขรณ์ไว้เป็นหลักฐาน หลักจารึกที่อยู่บนพระธาตุดอยน้อย จารึกไว้ว่า เมื่อ จ.ศ. 926 (สมัยพระเมกุฏิสุทธิวงศ์) ได้ทำการบูรณะองค์พระธาตุ แต่เดิมตามจารึกปรากฏเพียงองค์พระธาตุและพัทธสีมาเท่านั้น
ผ่านไปอีกหลายร้อยปี องค์เจดีย์มีความชำรุดทรุดโทรม ถึงปี พ.ศ. 2430 ครูบามหาวัน เจ้าอาวาสวัดพระธาตุศรีจอมทองวรวิหารทำการบูรณะแต่มีเหตุขัดข้องมิอาจทำได้สำเร็จ จนเมื่อ พ.ศ. 2440 ครูบาศรีวิชัยจึงได้ดำเนินการต่อกระทั่งสำเร็จ อย่างไรก็ดี ข้อมูลจากสำนักงานพระพุทธศาสนาแห่งชาติ ระบุว่าวัดพระธาตุดอยน้อยตั้งวัดเมื่อ พ.ศ. 2300
==อาคารและเสนาสนะ==
บริเวณวัดตั้งอยู่บนภูเขาติดลำน้ำปิงมองเห็นทิวทัศน์โดยรอบทุกทิศทาง มีบันไดนาคขึ้นไป 241 ขั้น
พระธาตุดอยน้อยเป็นที่ประดิษฐานพระบรมสารีริกธาตุที่มีขนาดเท่าเมล็ดถั่วเขียว สีดอกพิกุลแห้ง ปัฏฐานกลมเกลี้ยง ซึ่งได้อัญเชิญมาจากวัดพระธาตุศรีจอมทองวรวิหารเมื่อ พ.ศ. 2457 ปัจจุบันทางวัดได้ถือเอาวันเพ็ญ ขึ้น 15 ค่ำ เดือน 8 เหนือ เป็นงานประเพณีสรงน้ำพระธาตุที่จัดขึ้นเป็นประจำทุกปี
เจดีย์เป็นเจดีย์ทรงล้านนาตั้งอยู่บนฐานสี่เหลี่ยมถัดขึ้นไปเป็นชั้นลูกแก้วย่อเก็จจากนั้นเป็นชั้นมาลัยเถาสามชั้นรองรับองค์ระฆังบัลลังก์และปล้องไฉน เจดีย์ทรงพม่าตั้งอยู่บนฐานสี่เหลี่ยม มีบัวคว่ำและบัวหงาย มีลวดบัวรัดหนึ่งเส้นเรือนธาตุสี่เหลี่ยม มีซุ้มพระประจำทิศด้านละสององค์ และมีเจดีย์รายประจำทิศทั้งสี่มุม ถัดขึ้นไปเป็นเรือนธาตุขนาดเล็กมีซุ้มพระประจำทิศด้านละองค์ ถัดขึ้นไปเป็นมาลัยเถาสามชั้นรองรับองค์ระฆัง และปล้องไฉนไม่มีบัลลังก์ ลักษณะลวดลายเป็นศิลปะพม่า วิหารก่ออิฐถือปูนมีมุขยื่นออกด้านข้างหลังคา 2 ชั้นภายในมีภาพจิตกรรมเป็นภาพเทวดาและนางกินรีด้านหลังพระประธาน
== อ้างอิง ==
ดอยน้อย
โบราณสถานในจังหวัดเชียงใหม่
วัดในอำเภอดอยหล่อ
วัดบางพระ (จังหวัดฉะเชิงเทรา)

วัดบางพระ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองบางพระในตำบลบางพระ อำเภอเมืองฉะเชิงเทรา จังหวัดฉะเชิงเทรา
วัดบางพระตั้งวัดเมื่อ พ.ศ. 2325 ไม่ปรากฏนามผู้สร้าง จากการสืบประวัติเท่าที่ทราบ มีสมภารรูปแรกชื่อว่า อาจารย์บู่ ประวัติของวัดมีความเกี่ยวข้องกับพระพุทธโสธร พระพุทธรูปศักดิ์สิทธิ์ของจังหวัดฉะเชิงเทรา พระพุทธรูปองค์นี้ได้ลอยตามกระแสน้ำมาติดที่ก้นเฝือกในคลองบางพระ ประชาชนจึงได้ช่วยกันดึงองค์พระขึ้นมาไว้ที่วัดบางพระแต่ก็ไม่สามารถนำขึ้นมาได้ องค์พระได้จมหายไป ชาวบ้านเห็นว่าเป็นนิมิตดี จึงได้ตั้งชื่อวัดนี้ว่า วัดบังพระ และเรียกคลองที่ผ่านหน้าวัดว่า คลองบังพระ กาลเวลาผ่านไป เสียง "บัง" ได้เพี้ยนไปเป็น "บาง" จึงกลายเป็นชื่อ "วัดบางพระ" รวมทั้งชื่อคลองก็เรียกว่า คลองบางพระ วัดได้รับพระราชทานวิสุงคามสีมาเมื่อ พ.ศ. 2473 อุโบสถสร้างเมื่อ พ.ศ. 2474
ปัจจุบันวัดบางพระมีพระครูสมุห์สนั่น ฐานกโร ดำรงตำแหน่งเจ้าอาวาส ซึ่งได้รับตำแหน่งเมื่อวันที่ 1 มิถุนายน พ.ศ. 2448
==อ้างอิง==
บางพระ